Kada je riječ o prevođenju osobnih isprava, najčešće se izrađuju ovjereni prijevodi uvjerenja o nekažnjavanju, rodnih i vjenčanih listova, domovnica i vozačkih dozvola. Ako namjeravate živjeti ili raditi u inozemstvu, potrebna vam je ovjera svjedodžbe, prijepisa ocjena, diplome, uvjerenja o boravištu i potvrde o prihodima. Ako vaše poduzeće posluje u inozemstvu iznimno je važno imati pružatelja jezičnih usluga koji će se pobrinuti da vaši društveni ugovori, financijska izvješća, natječajna i tehnička dokumentacija i izvadak iz sudskog registra budu besprijekorno prevedeni, revidirani od strane izvornog govornika i ovjereni pečatom ovlaštenog tumača.